
ОБЩИНСКИ СЪВЕТ - ДЖЕБЕЛ



Проект! 



ПРАВИЛНИК ЗА ИЗМЕМЕНИЕ И ДОПЪЛНЕНИЕ НА 
ПРАВИЛНИК
 ЗА ОРГАНИЗАЦИЯТА И ДЕЙНОСТТА НА ОБЩИНСКИ СЪВЕТ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ


Вносител: Председател на Общински съвет Джебел

[bookmark: _GoBack]Съгласно чл. 26, ал. 4 от Закона за нормативните актове, в законоустановения срок от 30 дни, община Джебел чрез настоящото публикуване за обществена консултация предоставя възможност на заинтересованите лица да направят своите предложения и становища по проекта на Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация, на е-mаil адрес: obs@dzhebel.bg  или в деловодството на община Джебел, на адрес: гр. Джебел, ул. „Еделвайс” №19. 

	Във връзка с чл. 21, ал. 3 от ЗМСМА, Ви представяме проект на Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация.

На основание чл.28, ал.2 от Закона за нормативните актове Ви представяме следните мотиви за проекта на Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация:

Мотиви 
за необходимостта от приемането на Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация:

I. Причини, които налагат приемането на Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация:
Основната причина за приемането на Правилник за измемение и допълнение на правилника е установена необходимост от прецизирането на някои разпоредби, свързани с привеждане на същите в съответствие с действащи нормативни актове от по-висока степен.
На 5.06.2026 г. влезе в сила нов Закона за противодействие на корупцията сред лица, заемащи публични длъжности. Новостите в този закон  трябва да се отразят в действащия правилник.
Също така след приемането на Правилника са настъпили изменения и допълнения в Закона за местното самоуправление и местната администрация, които трябва да намерят отражение в правилника.

При изработването на проекта за Правилник за организацията и дейността на общински съвет, неговите комисии и взаимодействието му с общинската администрация са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – чл. 21, ал. 3 от ЗМСМА задължава Общинският съвет да приеме Правилник за организацията и дейността на общински съвет, неговите комисии и взаимодействието му с общинската администрация, който да съответства на нормативната уредба в РБ.

Принципът на обоснованост – обосновано е приемането на Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация, тъй като приемането му ще допринесе за ефективността на работата в Общински съвет-Джебел и взаимодействието му с общинската администрация Джебел. 

Принципите на предвидимост и откритост са спазени – проектът с мотивите и предварителната оценка на въздействието на Проекто - Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация ще бъдат публикувани на официалния сайт на община Джебел за становища и предложения от заинтересованите групи. 

Принципът на съгласуваност – предвижда се публично обсъждане от заинтересованите групи на Проекто - Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация, като ще бъдат взети предвид направени в хода на обсъждането предложения. 

Принципът на субсидиарност, пропорционалност и стабилност - проектът за Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация е актуализиран правилник на ОбС Джебел.

При изработване на Проекто - Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, които се поставят:
Целта на приемане на настоящият Правилник е е привеждането му в актуално състояние. Очаква се промените да нямат пряко икономическо и финансово отражение върху разходната част на бюджета на община Джебел.

III. Очаквани резултати:
Приемането на изменията в  Правилника ще допринесе до спазването на разпоредбите на Закона за противодействие на корупцията сред лица, заемащи публични длъжности и Закона за местното самоуправление и местната администрация.


IV. Финансови и други средства, необходими за прилагането на измененията и допълненията:
За прилагането на Правилника не са необходими допълнителни финансови средства.

V. Анализ за съответствието с правото на Европейския съюз
Предлаганият Проекто - Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация е  в съответствие с нормативните актове от по-висока степен, както и с тези на европейското законодателство. 

Проекто - Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация е публикуван на официалната страница на община Джебел на 10.11.2026  г. 
С публикуването на проекта е приложена и предварителната оценка на въздействие на Проекто - Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация.
	
					ПРОЕКТ!

ПРАВИЛНИК ЗА ИЗМЕНЕНИЕ И ДОПЪЛНЕНИЕ
на Правилника за организацията и дейността на Общински съвет – Джебел, неговите комисии и взаимодействието му с общинската администрация (мандат 2023–2027 г.)


На основание чл. 21, ал. 3 от Закона за местното самоуправление и местната администрация се предлагат следните изменения и допълнения:
§ 1. В чл. 13, ал. 1, т. 3 се изменя така:
„3. влизане в сила на акт, с който е установен конфликт на интереси по Закона за противодействие на корупцията сред лица, заемащи публични длъжности;“

§ 2. В чл. 14, ал. 1, т. 3 се изменя така:
„3. влизане в сила на акт, с който е установен конфликт на интереси по Закона за противодействие на корупцията сред лица, заемащи публични длъжности;“

§ 3. В чл. 17 ал. 4 се изменя така:
„/4/ Когато председателят на Общинския съвет има частен интерес по конкретен въпрос, извън случаите по чл. 37, ал. 2 от Закона за местното самоуправление и местната администрация, той незабавно обявява частния интерес, прави мотивиран самоотвод и не участва в подготовката, обсъждането и гласуването по съответния въпрос. Обявяването и самоотводът се отразяват в протокола от заседанието. В този случай заседанието се ръководи от заместник-председател или от избран от Общинския съвет съветник.“

§ 4. В чл. 23 се правят следните изменения:
1. В ал. 1 т. 6 се изменя така: „6. да подава декларациите по чл. 61, ал. 1 от Закона за противодействие на корупцията сред лица, заемащи публични длъжности, в установените от закона срокове и пред компетентните органи.“
2. Алинея 2 се изменя така: „/2/ Общинските съветници са длъжни да спазват приетия от Общински съвет – Джебел Етичен кодекс на общинските съветници.“


§ 5. Чл. 27 се изменя така:
Чл. 27. /1/ Общинският съветник не може да участва в подготовката, обсъждането, приемането и гласуването по въпрос, по който има частен интерес по смисъла на Закона за противодействие на корупцията сред лица, заемащи публични длъжности, както и в случаите по чл. 37, ал. 1 от ЗМСМА, освен в случаите по чл. 37, ал. 2 от ЗМСМА.
/2/ Когато общинският съветник има частен интерес по конкретен въпрос, той е длъжен незабавно да си направи мотивиран самоотвод, като обяви частния интерес, и не участва в обсъждането и гласуването по съответния въпрос.
/3/ Всеки общински съветник, на когото са станали известни данни за наличие на частен интерес на друг общински съветник по разглеждания въпрос, може да обяви тези обстоятелства пред Общинския съвет.
/4/ В случаите по ал. 2 решението се приема с предвиденото мнозинство от членовете на Общинския съвет, като се изключи общинският съветник, който е обявил частен интерес. Самоотводът, обявеният частен интерес и неучастието в обсъждането и гласуването се отразяват в протокола от заседанието.
/5/ Разпоредбите на този член се прилагат съобразно ЗМСМА, Етичния кодекс на общинските съветници и Закона за противодействие на корупцията сред лица, заемащи публични длъжности.

§ 6. Чл. 35 се изменя така:
„Чл. 35. Общинският съветник е лице, заемащо публична длъжност по смисъла на Закона за противодействие на корупцията сред лица, заемащи публични длъжности, и е длъжен да спазва предвидените в закона забрани, ограничения и правила за предотвратяване на конфликт на интереси.“

§ 7. В чл. 37, ал. 1 т. 9 се изменя така:
„9. Постоянна комисия по противодействие на корупцията;“

§ 8. В чл. 37а се правят следните изменения и допълнения:
„Чл. 37а. /1/ Постоянната комисия по етика се състои от 5 общински съветници, избрани от Общинския съвет за срока на мандата му.
/2/ Постоянната комисия по етика:
1. следи за спазването на Етичния кодекс на общинските съветници;
2. разглежда сигнали за нарушения на Етичния кодекс на общинските съветници, включително сигнали за неетично поведение;
3. постъпилите сигнали за конфликт на интереси и за корупция на общински съветници изпраща на съответните компетентни органи;
4. извършва проверки по сигнали за нарушения на Етичния кодекс и предлага на Общинския съвет мерки, предвидени в Етичния кодекс;
5. предлага изменения и допълнения в Етичния кодекс при необходимост;
6. изготвя отчет за дейността си, в който се включва информация за броя на постъпилите сигнали за неетично поведение, за конфликт на интереси и за корупция на общински съветници и други нарушения на Етичния кодекс, както и за предприетите действия по тях. Информацията се оповестява публично на интернет страницата на Общински съвет – Джебел след разглеждането на отчета по реда на чл. 27, ал. 6 и 7 от ЗМСМА.
/3/ Постоянната комисия по етика работи по ред, определен с този Правилник и с процедурите, предвидени в Етичния кодекс.“

§ 9. Създава се нов чл. 37б, със следното съдържание:
„Чл. 37б. /1/ Постоянната комисия по противодействие на корупцията изпълнява функциите, възложени на постоянна комисия на общински съвет със Закона за противодействие на корупцията сред лица, заемащи публични длъжности.
/2/ Комисията приема декларациите по чл. 61, ал. 1, т. 1 и 3 от закона, подадени пред нея съгласно чл. 61, ал. 2, и утвърждава образците и формата за съхранението им в електронен вид съобразно чл. 61, ал. 3.
/3/ По отношение на общинските съветници и кметовете комисията изготвя и предоставя информация и документи при условията на чл. 94 от закона.
/4/ По отношение на кметовете на кметства комисията осъществява възложените ѝ с § 2 от преходните и заключителните разпоредби на закона функции, включително по проверка на декларации и установяване на конфликт на интереси, при условията и по реда на закона.
/5/ Председателят на комисията упражнява само правомощията, изрично предоставени му със закон.“

§ 10. Създава нов чл. 48а, със следното съдържание:
„Чл. 48а. /1/ Дневният ред за всяко предстоящо заседание на постоянните и временните комисии и материалите за него се публикуват на интернет страницата на общината в отворен формат, позволяващ директно извличане на текстова информация, и/или в машинночетим отворен формат.
/2/ Заседанията на комисиите се излъчват в реално време в интернет чрез интернет страницата на общината, като записите от заседанията се съхраняват на съответната интернет страница.
/3/ Протоколът от всяко заседание на комисия се публикува на интернет страницата на общината в отворен формат, позволяващ директно извличане на текстова информация, и/или в машинночетим отворен формат.“


§ 11. В чл. 54 се създава ал. 7:
„/7/ Дневният ред за всяко предстоящо заседание на Общинския съвет и материалите за него се публикуват на интернет страницата на общината в отворен формат, позволяващ директно извличане на текстова информация, и/или в машинночетим отворен формат.“

§ 12. В чл. 58 ал. 3 се изменя така:
„/3/ Всяко открито заседание на Общинския съвет се излъчва в реално време в интернет чрез интернет страницата на общината, като записът от заседанието се съхранява на съответната интернет страница.“

§ 13. В чл. 72 се правят следните изменения и допълнения:
„Чл. 72. /1/ Решенията на Общинския съвет се вземат с явно гласуване с мнозинство повече от половината от присъстващите съветници, освен когато закон предвижда друго. Решенията са приети с мнозинство повече от половината от присъстващите съветници, когато броят на гласувалите „за“ общински съветници е по-голям от останалата част от присъстващите на заседанието съветници. Общинският съвет може да реши гласуването да бъде тайно, когато законът допуска това.
/2/ Гласуването е лично. Гласува се „за“, „против“ или „въздържал се“.
/3/ Явното гласуване може да се извършва чрез: 1. електронна система за гласуване, след въвеждане на такава; 2. вдигане на ръка; 3. саморъчно подписване; 4. поименно гласуване.
/4/ Поименното гласуване може да се извършва чрез електронната система, ако системата осигурява еднозначно установяване и съхраняване на индивидуалния вот на всеки общински съветник. Когато поименното гласуване не се извършва чрез електронната система, имената на общинските съветници се прочитат по азбучен ред и всеки отговаря „за“, „против“ или „въздържал се“.
/5/ Справка от електронното поименно гласуване, в която е отразен индивидуалният вот на всеки общински съветник, се прилага към протокола от заседанието.
/6/ При технически проблем или невъзможност за използване на електронната система председателят разпорежда гласуването да се извърши по друг допустим по този Правилник начин. Когато законът изисква поименно гласуване, избраният начин трябва да осигурява установяване на индивидуалния вот на всеки общински съветник.
/7/ При липса на друго решение за конкретния случай явното гласуване се извършва чрез електронната система, когато тя е въведена и функционира, а при липса или техническа невъзможност – с вдигане на ръка.
/8/ Тайното гласуване се извършва с бюлетини.“

§ 14. Чл. 79 се изменя така:
„ Чл. 79. /1/ За всяко заседание на Общинския съвет се води протокол, който се подписва от протоколиста и от председателя на съвета най-късно 5 дни след заседанието.
/2/ В протокола се отразяват обявеният частен интерес, направеният самоотвод и неучастието на общински съветник в обсъждането и гласуването по съответния въпрос.
/3/ Протоколът се публикува на интернет страницата на общината в отворен формат, позволяващ директно извличане на текстова информация, и/или в машинночетим отворен формат.“

§ 15. Създава нов чл. 100а:
„ Чл. 100а. /1/ Общински съвет – Джебел създава и поддържа публичен електронен регистър на питанията по чл. 33, ал. 1, т. 4 от ЗМСМА и отговорите към тях.
/2/ Питанията и отговорите към тях се публикуват на интернет страницата на общината в отворен формат, позволяващ директно извличане на текстова информация, и/или в машинночетим отворен формат.“

§ 16. В главата „Международни връзки на Общинския съвет и сдружаване на общината“ се поправят техническите грешки и извършва следната корекция:
1. Вторият чл. 120 става чл. 121.
2. Досегашният чл. 121 става чл. 122.
3. Досегашният чл. 122 става чл. 123.

§ 17. В Наименованието „Глава дванадесета. МЕЖДУНАРОДНИ ВРЪЗКИ НА ОБЩИНСКИЯ СЪВЕТ И СДРУЖАВАНЕ НА ОБЩИНАТА“  се поправя техническата грешка: 
„Глава единадесета. „МЕЖДУНАРОДНИ ВРЪЗКИ НА ОБЩИНСКИЯ СЪВЕТ И СДРУЖАВАНЕ НА ОБЩИНАТА“.

§ 18. Към „Глава дванадесета. ПРЕХОДНИ И ЗАКЛЮЧИТЕЛНИ РАЗПОРЕДБИ“ се създава нов параграф:
§ 5. Правилникът за изменение и допълнение на Правилника за организацията и дейността на Общинския съвет, неговите комисии и взаимодействието му с общинската администрация, влиза в сила от деня на разгласяването му по реда на чл. 78, ал. 3 от Административнопроцесуалния кодекс, чл. 37, ал. 3 от Закона за нормативните актове и чл. 22, ал. 2 от Закона за местното самоуправление и местната администрация.


На основание чл. 26, ал. 2 от ЗНА във връзка с чл. 77 от АПК заинтересованите лица могат в 30-дневен срок от публикуване на настоящия проект на Интернет страницата на Община Джебел да направят предложения и да изразят становища по проекто правилника.




Приложение 

Предварителна оценка на въздействието на Проекто - Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация 
	Елементи на оценката
	
Аргументация

	Основания за 
иницииране на промени

	Приемането на Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация се налага поради влизането в сила на нов Закона за противодействие на корупцията сред лица, заемащи публични длъжности, и изменения и допълнения в Закона за местното самоуправление и местната администрация. Установена е необходимост от прецизирането на някои разпоредби, свързани с привеждане на същите в съответствие с действащи нормативни актове от по-висока степен.

	

Заинтересовани 
групи


	Заинтересованите и засегнатите групи от приемането на Правилник за измемение и допълнение на Правилник за организацията и дейността на общински съвет, неговите комисии и взаимодействието му с общинската администрация, са гражданите, физическите и юридическите лица, ползващи услугите на община Джебел, както и общинските структури, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.



	

Анализ на разходи и
ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от инициираните промени в Правилника са свързани с привеждане на същият в съответствие с действащи нормативни актове от по-висока степен.

	

Административна тежест и структурни
промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат или се изменят регулаторни режими и такси, които да доведат до промяна на регулаторната среда.

	Въздействие върху нормативната 
уредба
	Няма необходимост от непосредствени промени в други нормативни актове в резултат от приемането на инициираният Правилник.

